Document ID: 32008R0333

REGULAMENTUL (CE) NR. 333/2008 AL COMISIEI
din 11 aprilie 2008
de stabilire a plafoanelor aplicabile în Portugalia cuantumului suplimentar al ajutorului în cadrul modulării voluntare introduse prin Regulamentul (CE) nr. 378/2007 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 378/2007 al Consiliului din 27 martie 2007 de stabilire a normelor pentru modularea voluntară a plăților directe prevăzute de Regulamentul (CE) nr. 1782/2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentului (CE) nr. 1290/2005 (1), în special articolul 1 alineatul (3) al treilea paragraf,
întrucât:
(1)
Regulamentul (CE) nr. 378/2007 a stabilit condițiile care permit statelor membre să aplice, în perioada 2007-2012, o reducere, denumită în continuare „modulare voluntară”, tuturor sumelor aferente plăților directe acordate pe teritoriul lor în temeiul Regulamentului (CE) nr. 1782/2003 al Consiliului (2).
(2)
Portugalia a hotărât să aplice modularea voluntară începând cu anul 2008, cu un procentaj anual de reducere de 10 %.
(3)
Pentru a putea estima sumele nete care rezultă din aplicarea modulării voluntare și care vor fi disponibile pentru Portugalia ca sprijin comunitar pentru măsurile din cadrul programării în domeniul dezvoltării rurale, este necesară stabilirea plafoanelor aplicabile în Portugalia cuantumului total suplimentar al ajutorului, menționat la articolul 1 alineatul (3) al treilea paragraf din Regulamentul (CE) nr. 378/2007.
(4)
Măsurile prevăzute în prezentul regulament sunt conforme cu avizul Comitetului pentru gestionarea plăților directe,
ADOPTĂ PREZENTUL REGULAMENT:
Articolul 1
Plafoanele aplicabile în Portugalia cuantumului total suplimentar al ajutorului menționat la articolul 1 alineatul (3) al treilea paragraf din Regulamentul (CE) nr. 378/2007 sunt următoarele:
An calendaristic
Milioane de euro
2008
20,4
2009
20,4
2010
20,4
2011
20,4
2012
20,4
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 aprilie 2008.

Labels: 19
5
6
18
15